Omar Sabri Kitmitto

Omar Sabri Kitmitto (født 1943 i Akko i Palestina) er en norsk-palestinsk diplomat og teaterregissør. Han ledet Palestinas frigjøringsorganisasjons (PLOs) delegasjon til Norge fra oppstarten i 1985 til 2005/2006, da Yasser Najjar overtok.

Omar Kitmitto er sønn av den palestinske advokaten og menneskerettighetsforkjemperen Sabri Kitmitto som jobbet aktivt for en palestinsk stat både under det ottomanske og britiske herredømme. Sabri Kitmitto var en forkjemper for menneskerettigheter, toleranse og religionsfrihet, og brukte sin innflytelse til å beskytte ulike religiøse grupperinger. Etter å ha blitt advart om av en eldre palestinsk jødisk familievenn om at  deres familie var et mål for sionistene flyktet med familien til Beirut. Hans far forlot Omar, hans mor og 5 søsken på grensen og dro tilbake for å hente papirer og verdisaker. Omer Kitmitto var kun 5 år da hans far «forsvant». Hans mor tok søskenflokken med til en slektning i Damaskus hvor Omar utmerket seg i poesi og studerte arabisk litteratur. Som voksen fikk familien beskjed om at Kitmittos far Sabri var i israelsk fangenskap, svært syk og kun ville løslates hvis alle som tilhørte Kitmittos familie forlot Palestina. For å redde Sabri Kitmitto fra en død i israelsk fengsel forlot Kitmitto familien sitt hjemsted i Akka.

Omar Kitmitto utmerket seg i poesi og som idrettsutøver. Han var på Syrias landslag i bordtennis og hans dikt ble publisert i bokform. Takket være dette mottok den palestinske flyktningen et utdannelsestipend som førte ham til Bulgaria. Ved universitet i Sofia utdannet han seg til regissør og manusforfatter. I 1972 møtte han sin norske kone som studerte arkeologi. Sammen fikk de to barn og bosatte seg i Bulgaria ut studiene. Etter avsluttede studier i 1979, vekslet han mellom å bo i Oslo og Beirut, der han arbeidet med palestinsk teater. Som kunstner var han alltid en forkjemper for menneskerettigheter og frihet. I motsetning til andre palestinske kunstnere var hans fokus menneskerettigheter, ytringsfrihet, demokrati, og rettsikkerhet i de arabiske landene. Under krigen i Beirut mistet alle medlemmene av hans teaterkompani livet i et bombeangrep.

I februar 1985 ble Kitmitto representant for PLOs nystartede informasjonskontor i København. PLO hadde på 1970-tallet opprettet informasjonskontorer i en rekke land. En uformell forespørsel til Norge kom i 1979, men Utenriksdepartementet anbefalte da PLO å ikke opprette kontor i Norge. Da PLO i 1984 sendte en formell forespørsel, ble utsendingen Abdel Rahman Alawi nektet oppholdstillatelse. Omar Sabri Kitmitto var allerede norsk statsborger, og ble derfor satt til å lede kontoret i stedet. Kitmitto ble sett på som en hardere representant enn Alawi, siden han kom fra Den Demokratiske Front for Palestinas Frigjøring (DFLP), som representerte venstresiden i PLO. VG skrev at «Den norske regjeringen sa nei til en PLO-due — og får en hauk». Noe som trolig representerte forholdet mellom øst og vest under den kalde krigen.

Kontoret ble formelt åpnet høsten 1986, men hadde ikke noen spesiell status i forhold til norske myndigheter. Omar Kitmitto var blant de i PLO som advokerte for forhandlinger og en fredelig løsning. Han var aktiv i å påvirke Arafat til å la Norge megle frem den historiske Oslo-avtalen.

Kitmitto har tre barn fra to ekteskap, og er far til musikerne Solveig Kitmitto og Sabri Kitmitto, kjent fra henholdsvis gruppene Da Eastside Flow og Flava To Da Bone.

Referanser 
 

Norske diplomater
Norske teaterregissører
Palestinere